ওয়ালটনের ডেপুটি এক্সিকিউটিভ ডিরেক্টর উদয় হাকিম বলেন, বাংলাদেশের রপ্তানি আয় অতিমাত্রায় গার্মেন্ট, চামড়া ও পাট পণ্যের উপর নির্ভরশীল। কিন্তু, ইলেকট্রনিক্স ও প্রযুক্তি পণ্য এবং এর যন্ত্রাংশ রপ্তানির মাধ্যমে বাংলাদেশের রপ্তানি আয় ব্যাপকহারে বাড়ানোর যথেষ্ট সুযোগ রয়েছে। ওয়ালটন আন্তর্জাতিকমানের ‘মেইড ইন বাংলাদেশ’ খ্যাত ইলেকট্রনিক্স ও এর যন্ত্রাংশ বিশ্বের ইলেকট্রনিক্স বাজারে পৌঁছে দিচ্ছে। তবে, বিশ্ববাজারে শতভাগ সফলতা পাওয়ার ক্ষেত্রে সরকার ও অন্যান্য পক্ষের সহযোগিতা প্রয়োজন বলে মনে করেন তিনি।